

**Σχολή Επιστήμης Φυσικής Αγωγής και Αθλητισμού**

**ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ**

**Κανονισμός Πρακτικής Άσκησης**

**Προπτυχιακού επιπέδου**

**ΑΘΗΝΑ**

**Ιανουάριος 2025**

**Περιεχόμενα**

[Άρθρο 1–Όροι και προϋποθέσεις 3](#_Toc186365308)

[Άρθρο 2 –Σκοπός 3](#_Toc186365309)

[Άρθρο 3 – Όργανα Διοίκησης Πρακτικής Άσκησης 3](#_Toc186365310)

[Άρθρο 4 – Οργάνωση και λειτουργία 6](#_Toc186365311)

[Άρθρο 5–Κριτήρια επιλογής για την αξιολόγηση των αιτήσεων των φοιτητών/τριων 7](#_Toc186365312)

[Άρθρο 6–Φορείς Υποδοχής 9](#_Toc186365313)

[Άρθρο 7–Υποχρεώσεις Φορέων Υποδοχής 10](#_Toc186365314)

[Άρθρο 8–Δικαιώματα και υποχρεώσεις φοιτητών/τριών 10](#_Toc186365315)

[Άρθρο 9–Σύμβαση Πρακτικής Άσκησης 11](#_Toc186365316)

[Άρθρο 10–Αποζημίωση 11](#_Toc186365317)

[Άρθρο 11–Ασφαλιστική κάλυψη 12](#_Toc186365318)

Κανονισμός Πρακτικής Άσκησης Προπτυχιακού Επιπέδου

# Άρθρο 1–Όροι και προϋποθέσεις

1. Οι προπτυχιακοί φοιτητές/τριες του Τμήματος Επιστήμης Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών (ΕΚΠΑ) δύνανται να πραγματοποιούν την θεσμοθετημένη Πρακτική Άσκηση από το Προπτυχιακό Πρόγραμμα Σπουδών λαμβάνοντας υπόψη:

* τις διατάξεις του άρθρου 69 του Νόμου 4957/2022 (ΦΕΚ 141, τ.Α) και του άρθρου 44 του Νόμου 5128/2024 (ΦΕΚ 118, τ. Α),
* την υπ΄ αριθμ. 7543/2.10.2024 (ΦΕΚ 5473 τ.Β΄) Κοινή Υπουργική Απόφαση περί «Καθορισμός μηνιαίας αποζημίωσης των ασκούμενων φοιτητών Ανώτατων Εκπαιδευτικών Ιδρυμάτων»,
* την εκάστοτε ισχύουσα εργασιακή και κοινωνικο-ασφαλιστική νομοθεσία,
* τα ορισθέντα στον Κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού του ΕΚΠΑ, κατ' εφαρμογή του Πρότυπου Εσωτερικού Κανονισμού Πρακτικής Άσκησης Φοιτητών του ΕΚΠΑ (υπ ΄αριθμ. 173/11-12-2024 απόφαση της Συγκλήτου, η οποία δημοσιεύθηκε στην Εφημερίδα της Κυβερνήσεως (ΦΕΚ 7005/20.12.2024, τ. Β΄).

1. Η Πρακτική Άσκηση φοιτητών/τριων δύναται να διεξάγεται σε δημόσιες υπηρεσίες, νομικά πρόσωπα δημοσίου δικαίου, Οργανισμούς Τοπικής Αυτοδιοίκησης α’ και β’ βαθμού, νομικά πρόσωπα ιδιωτικού δικαίου και επιχειρήσεις, εφεξής καλούμενους «Φορείς Υποδοχής», υπό την καθοδήγηση στελέχους Επόπτη του Φορέα Υποδοχής και την εποπτεία διδάσκοντος του Προγράμματος Σπουδών του Tμήματος Επιστήμης Φυσικής Αγωγής και Αθλητισμού.
2. Το Τμήμα Επιστήμης Φυσικής Αγωγής και Αθλητισμού είναι αρμόδιο για την επιλογή και την αντιστοίχιση των φοιτητών/τριών με τους Φορείς Υποδοχής για Πρακτική Άσκηση, σύμφωνα με τα ακαδημαϊκά κριτήρια τα οποία ορίζονται στον παρόντα Κανονισμό Πρακτικής Άσκησης Προπτυχιακού Επιπέδου.

# Άρθρο 2 –Σκοπός

1. Η Πρακτική Άσκηση, ως προαιρετική εκπαιδευτική δραστηριότητα του προγράμματος σπουδών του Τμήματος Επιστήμης Φυσικής Αγωγής και Αθλητισμού στοχεύει στην πρακτική εφαρμογή των θεωρητικών ακαδημαϊκών γνώσεων που αποκτήθηκαν από την επιτυχή παρακολούθηση του προγράμματος σπουδών και την εξοικείωση των φοιτητών/τριων σε πραγματικό εργασιακό περιβάλλον.
2. Στους στόχους και πλεονεκτήματα της Πρακτικής Άσκησης περιλαμβάνονται:

* η απόκτηση επαγγελματικής εμπειρίας και προϋπηρεσίας, με την ανάληψη ευθυνών και την καλλιέργεια ποικίλων δεξιοτήτων (επικοινωνίας, ομαδικής συνεργασίας, σύγχρονων τεχνολογιών κ.α.),
* η εξοικείωση με τις παραγωγικές και διοικητικές διαδικασίες, σε φορείς, οργανισμούς και επιχειρήσεις του ιδιωτικού και δημόσιου τομέα σε όλους τους κλάδους της Επιστήμης Φυσικής Αγωγής και Αθλητισμού
* η διαμόρφωση στοχευμένου επαγγελματικού προσανατολισμού των ασκούμενων για αναζήτηση κατάλληλης εργασίας μετά το πέρας των σπουδών τους,
* η αμφίπλευρη γνωριμία και συνεργασία των φορέων απασχόλησης με τα εν δυνάμει μελλοντικά στελέχη τους,
* η διαρκής, δυναμική και γόνιμη επικοινωνία μεταξύ του Τμήματος Επιστήμης Φυσικής Αγωγής και Αθλητισμού, των φοιτητών/τριων του και των φορέων της οικονομίας, της αγοράς και των επιχειρήσεων.

# Άρθρο 3 – Όργανα Διοίκησης Πρακτικής Άσκησης

1. Ως Όργανα Διοίκησης Πρακτικής Άσκησης ορίζονται:

* Ο Ιδρυματικός Υπεύθυνος Πρακτικής Άσκησης του ΕΚΠΑ
* Ο Υπεύθυνος Πρακτικής Άσκησης του Τμήματος Επιστήμης Φυσικής Αγωγής και Αθλητισμού
* Η Επιτροπή Πρακτικής Άσκησης του Τμήματος Επιστήμης Φυσικής Αγωγής και Αθλητισμού
* Η Επιτροπή Ενστάσεων Πρακτικής Άσκησης του Τμήματος Επιστήμης Φυσικής Αγωγής και Αθλητισμού
* Οι Επόπτες Πρακτικής Άσκησης του Τμήματος Επιστήμης Φυσικής Αγωγής και Αθλητισμού
* Ο Επιβλέπων του Φορέα Υποδοχής
* Το Γραφείο Πρακτικής Άσκησης του ΕΚΠΑ

1. Ο **Ιδρυματικός Υπεύθυνος (ΙΥ) της Πρακτικής Άσκησης,** ορίζεται με τριετή θητεία με απόφαση της Συγκλήτου του ΕΚΠΑ και έχει τη γενική εποπτεία της Πρακτικής Άσκησης. Συγκεκριμένα, έχει αρμοδιότητες που αφορούν την ομαλή λειτουργία της Πρακτικής Άσκησης στο ΕΚΠΑ, την ενημέρωση των Υπευθύνων των Τμημάτων Πρακτικής Άσκησης για τυχόν νέες διαδικασίες που προκύπτουν αναφορικά με την υλοποίηση της, την επικοινωνία με Φορείς Υποδοχής που μπορούν να προσφέρουν θέσεις Πρακτικής Άσκησης σε φοιτητές/τριες από διάφορα Προγράμματα Σπουδών του Πανεπιστημίου, καθώς και την πραγματοποίηση ενεργειών δημοσιότητας και προβολής της Πρακτικής Άσκησης, σε συνεργασία με το Γραφείο Πρακτικής Άσκησης (πχ. Ημερίδες, φυλλάδια).
2. Ο **Υπεύθυνος της Πρακτικής Άσκησης του Προπτυχιακού Προγράμματος Σπουδών του Τμήματος** Επιστήμης Φυσικής Αγωγής και Αθλητισμού προέρχεται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος Επιστήμης Φυσικής Αγωγής και Αθλητισμού και ορίζεται από την Συνέλευση του Τμήματος Επιστήμης Φυσικής Αγωγής και Αθλητισμού με τριετή θητεία, έχει τη γενική εποπτεία της εκπαιδευτικής διαδικασίας της Πρακτικής Άσκησης στο πλαίσιο του προγράμματος σπουδών, τον συντονισμό της Επιτροπής Πρακτικής Άσκησης, των Εποπτών Πρακτικής Άσκησης και των Φορέων Υποδοχής και τη σύνταξη και υποβολή ετήσιας έκθεσης για την υλοποίηση και αξιολόγηση του προγράμματος Πρακτικής Άσκησης προς τη Συνέλευση του Τμήματος. Ειδικότερα έχει:

* την εποπτεία της Πρακτικής Άσκησης στο πλαίσιο του Προγράμματος Σπουδών,
* την επίλυση τυχόν προβλημάτων που προκύπτουν κατά τη διεξαγωγή της Πρακτικής Άσκησης των φοιτητών/τριών,
* την επικοινωνία με τους Επόπτες Πρακτικής Άσκησης καθώς και με τους Φορείς Υποδοχής,
* τη συμμετοχή στην Επιτροπή Πρακτικής Άσκησης ως εποπτεύων,
* την ετήσια έκθεση για την υλοποίηση και αξιολόγηση του προγράμματος Πρακτικής Άσκησης προς τη Συνέλευση του Τμήματος Επιστήμης Φυσικής Αγωγής και Αθλητισμού,
* τη μετακίνηση για εποπτεία φοιτητών/τριών του Τμήματος Επιστήμης Φυσικής Αγωγής και Αθλητισμού, όταν αυτό κρίνεται αναγκαίο και εφόσον υπάρχουν τα απαραίτητα κονδύλια για την πραγματοποίηση αυτής,
* την ενημέρωση της γραμματείας του Τμήματος Επιστήμης Φυσικής Αγωγής και Αθλητισμού για την επιτυχή ολοκλήρωση της Πρακτικής Άσκησης του/της κάθε ασκούμενου/ης φοιτητή/ τριας, προκειμένου να καταχωρηθούν οι Πιστωτικές Μονάδες (ECTS) στο/στη φοιτητή/τρια,
* τη συλλογή των παραδοτέων για την ολοκλήρωση της Πρακτικής Άσκησης, σε συνεργασία με το Γραφείο Πρακτικής Άσκησης, σύμφωνα με όσα ορίζονται στον Εσωτερικό Κανονισμό Πρακτικής Άσκησης του τμήματος Επιστήμης Φυσικής Αγωγής και Αθλητισμού.

1. Η **Επιτροπή Πρακτικής Άσκησης (ΕΠΑ)** είναι τριμελής (3 τακτικά και 3 αναπληρωματικά μέλη), αποτελείται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος Επιστήμης Φυσικής Αγωγής και Αθλητισμού που ορίζονται με τριετή θητεία από την Συνέλευση του Τμήματος. Στην ΕΠΑ, προΐσταται ο Υπεύθυνος Πρακτικής Άσκησης, και της ανατίθεται από την Συνέλευση του Τμήματος η άσκηση των ακόλουθων αρμοδιοτήτων :

* η αξιολόγηση και η τελική επιλογή των αιτήσεων των φοιτητών/τριών για Πρακτική Άσκηση, η οποία πραγματοποιείται με βάση τις προϋποθέσεις και τα κριτήρια επιλογής που καθορίζονται στον παρόντα κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού,
* η σύνταξη του Πρακτικού Αξιολόγησης Προσωρινών Αποτελεσμάτων Επιλογής Φοιτητών/τριών και η δημοσίευση του στην ιστοσελίδα του Τμήματος Επιστήμης Φυσικής Αγωγής και Αθλητισμού και στην ιστοσελίδα του Γραφείου Πρακτικής Άσκησης,
* η σύνταξη του Πρακτικού Αξιολόγησης Τελικών Αποτελεσμάτων και η υποβολή του οριστικού πίνακα επιλεγέντων/επιλαχόντων φοιτητών/τριών που θα πραγματοποιήσουν Πρακτική Άσκηση στη Συνέλευση του Τμήματος προς έγκριση,
* ο ορισμός Επόπτη Πρακτικής Άσκησης ανά ασκούμενο/η φοιτητή/τρια, ο οποίος εγκρίνεται από την Συνέλευση του τμήματος Επιστήμης Φυσικής Αγωγής και Αθλητισμού,
* ο συντονισμός των δραστηριοτήτων, που αφορούν στην Πρακτική Άσκηση των φοιτητών/τριών,
* η επίλυση τυχόν προβλημάτων που προκύπτουν κατά τη διεξαγωγή της Πρακτικής Άσκησης των φοιτητών/τριών,
* η υποβολή εισηγήσεων για την τροποποίηση του Προγράμματος Σπουδών σε ό,τι αφορά στα θέματα Πρακτικής Άσκησης.

1. Η **Επιτροπή Ενστάσεων Πρακτικής Άσκησης (ΕΕΠΑ)** είναι τριμελής (3 τακτικά και 3 αναπληρωματικά μέλη), έχει διαφορετική συγκρότηση από την Επιτροπή Πρακτικής Άσκησης και αποτελείται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος Επιστήμης Φυσικής Αγωγής και Αθλητισμού που ορίζονται με τριετή θητεία από την Συνέλευση του Τμήματος. Η ΕΕΠΑ εξουσιοδοτείται από την Συνέλευση του Τμήματος, για την εξέταση τυχόν ενστάσεων φοιτητών/τριων, που αφορούν την επιλογή τους από την ΕΠΑ. Η ΕΕΠΑ κοινοποιεί τις αποφάσεις επί των ενστάσεων στην ΕΠΑ, η οποία οφείλει να τις εφαρμόσει και να εκδώσει τον τελικό κατάλογο φοιτητών/τριών.
2. Ως **Επόπτες Πρακτικής Άσκησης** ανά επιλεγμένο φοιτητή/τρια είναι δυνατόν να οριστούν από την ΕΠΑ και να εγκριθούν από την Συνέλευση του Τμήματος, μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π του Τμήματος Επιστήμης Φυσικής Αγωγής και Αθλητισμού. Ο Επόπτης έχει την ακαδημαϊκή επίβλεψη και τον συντονισμό των συμβαλλομένων μερών σε συνεργασία με τον ΥΤΠΑ και την ΕΠΑ του Τμήματος. Ειδικότερα ο Επόπτης έχει τις ακόλουθες αρμοδιότητες:

* την καθοδήγηση και υποστήριξη των φοιτητών/τριών καθ’ όλη τη διαδικασία της Πρακτικής Άσκησης σε Φορείς Υποδοχής,
* την επικοινωνία με τους Φορείς Υποδοχής για την επίτευξη των επιδιωκόμενων μαθησιακών αποτελεσμάτων,
* την ενημέρωση του ΥΤΠΑ και της ΕΠΑ,
* την καταγραφή των αδειών των φοιτητών/τριών, σε συνεργασία με το Γραφείο Πρακτικής Άσκησης,
* τη μετακίνηση για εποπτεία φοιτητών/τριών του Τμήματος, όταν αυτό κρίνεται αναγκαίο και εφόσον υπάρχουν τα απαραίτητα κονδύλια για την πραγματοποίηση αυτής,
* την αξιολόγηση της «‘Έκθεσης Πεπραγμένων του/της Φοιτητή/τριας», συνυπολογίζοντας την αντίστοιχη «Έκθεση Επίδοσης Ασκούμενου/ης» από τον Επιβλέποντα του Φορέα Υποδοχής,
* την προετοιμασία της «Έκθεσης Αξιολόγησης ανά Φοιτητή/τρια - Ατομικό Βαθμολόγιο», που αντιστοιχεί στην ακαδημαϊκή βαθμολογική κλίμακα 0-10, και την οποία την διαβιβάζει υπογεγραμμένη στον ΥΤΠΑ, ο οποίος με την σειρά του την προσυπογράφει και την καταθέτει προς πρωτοκόλληση στην Γραμματεία του Τμήματος.

1. Ο Φορέας Υποδοχής ορίζει έναν **Επόπτη Φορέα Υποδοχής** με επαρκή εμπειρία στο αντικείμενο της άσκησης, ο οποίος:

* επιβλέπει την άσκηση και την επίδοση των φοιτητών/τριων,
* υποβάλλει προτάσεις στη διεύθυνση του Φορέα Υποδοχής για βελτίωση των συνθηκών εκπαίδευσης των φοιτητών/τριων,
* συνεργάζεται με τον Επόπτη Πρακτικής Άσκησης για την αποτελεσματικότερη άσκηση των φοιτητών/τριων,
* υποβάλλει, στο τέλος της Πρακτικής Άσκησης των φοιτητών, στον ΥΤΠΑ και στο Γραφείο Πρακτικής Άσκησης τα δικαιολογητικά που περιγράφονται στην σύμβαση Πρακτικής Άσκησης. Ο Φορέας υποδοχής υποχρεούται να καταχωρεί στο πληροφοριακό σύστημα ‘’ΕΡΓΑΝΗ ΙΙ’’ τους φοιτητές που πραγματοποιούν πρακτική άσκηση, καθώς και κάθε μεταβολή αυτής πριν από την έναρξη της πραγματοποίησής της.

1. Το **Γραφείο Πρακτικής Άσκησης** ανήκει στο Τμήμα - Μονάδα Υποστήριξης Φοιτητών της Διεύθυνσης Φοιτητικής Μέριμνας του ΕΚΠΑ και δύναται να στελεχώνεται από διοικητικούς υπαλλήλους του Πανεπιστημίου ή εξωτερικούς συνεργάτες, στην περίπτωση που αυτό προβλέπεται από τον προϋπολογισμό συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτικούς πόρους που διαχειρίζεται ο Ειδικός Λογαριασμός Κονδυλίων Έρευνας (Ε.Λ.Κ.Ε.) του ΕΚΠΑ. Το Γραφείο Πρακτικής Άσκησης έχει τις εξής αρμοδιότητες:

* την υποστήριξη του προγράμματος Πρακτικής Άσκησης του Τμήματος Επιστήμης Φυσικής Αγωγής και Αθλητισμού,
* την τήρηση στοιχείων των φοιτητών/ τριών και των συνεργαζόμενων Φορέων Υποδοχής για τη διεξαγωγή Πρακτικής Άσκησης,
* την ενημέρωση του Πληροφοριακού Συστήματος Πρακτικής Άσκησης των Α.Ε.Ι. με τα αναγκαία ανά περίπτωση στοιχεία,
* την προσέλκυση δημόσιων υπηρεσιών, Νομικών Προσώπων Δημοσίου Δικαίου (Ν.Π.Δ.Δ.), Οργανισμών Τοπικής Αυτοδιοίκησης (Ο.Τ.Α.) Α’ και Β’ βαθμού, Νομικών Προσώπων Ιδιωτικού Δικαίου (Ν.Π.Ι.Δ.), και επιχειρήσεων, προκειμένου να ενταχθούν ως Φορείς Υποδοχής για τη διεξαγωγή σε αυτούς Πρακτικής Άσκησης,
* την επικοινωνία με τους Φορείς Υποδοχής για θέματα που αφορούν στη διεξαγωγή Πρακτικής Άσκησης,
* τη συλλογή των παραδοτέων για την ολοκλήρωση της Πρακτικής Άσκησης, σε συνεργασία με τον ΥΤΠΑ, σύμφωνα με όσα ορίζονται στον παρόντα κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού,
* τη σύνταξη ετήσιων εκθέσεων του ΥΤΠΑ και στατιστικών στοιχείων σχετικά με τη διεξαγωγή και την αξιολόγηση της Πρακτικής Άσκησης μέσω της πλατφόρμας Πρακτικής Άσκησης,
* τις ενέργειες προβολής και δημοσιότητας της Πρακτικής Άσκησης, σε συνεργασία με τον Ιδρυματικό Υπεύθυνο Πρακτικής Άσκησης.

# Άρθρο 4 – Οργάνωση και λειτουργία

1. **Κανονισμός Πρακτικής Άσκησης Τμήματος Επιστήμης Φυσικής Αγωγής και Αθλητισμού**

Με απόφαση της Συνέλευσης του Τμήματος Επιστήμης Φυσικής Αγωγής και Αθλητισμού, εγκρίνεται ο παρόν Κανονισμός Πρακτικής Άσκησης Προπτυχιακού Επιπέδου, όπου καθορίζονται τα ακόλουθα θέματα σχετικά με την υλοποίηση της Πρακτικής Άσκησης:

* Η Πρακτική Άσκηση, αποτελεί προαιρετική εκπαιδευτική δραστηριότητα του προγράμματος σπουδών (δεν είναι υποχρεωτική για τη λήψη πτυχίου από τη Σχολή Επιστήμης Φυσικής Αγωγής και Αθλητισμού (Σ.Ε.Φ.Α.Α.).
* Στην Πρακτική Άσκηση αντιστοιχούν δώδεκα (12) πιστωτικές μονάδες (ΕCTS), όπως αναφέρεται στο Πρόγραμμα Σπουδών και στον Οδηγό Σπουδών του Τμήματος Επιστήμης Φυσικής Αγωγής και Αθλητισμού
* Η Πρακτική Άσκηση βαθμολογείται με βάσει την ακαδημαϊκή βαθμολογική κλίμακα 0-10, σύμφωνα με την διαδικασία που περιγράφεται στον παρόντα Κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού.
* Η Πρακτική Άσκηση συμπεριλαμβάνεται στο Παράρτημα Πτυχίου.
* Η Πρακτική Άσκηση διαρκεί δύο ημερολογιακούς μήνες (2) πλήρους απασχόλησης ή τέσσερις ημερολογιακούς μήνες (4) μερικής απασχόλησης, σύμφωνα με τον παρόντα Κανονισμό.
* Η Πρακτική Άσκηση που πραγματοποιείται σε Φορείς Υποδοχής στο πλαίσιο μαθημάτων ειδίκευσης (Η’ & Θ’ εξάμηνο σπουδών) είναι μη αμειβόμενη, έχει διάρκεια μικρότερη από 20 ώρες εβδομαδιαίως και πραγματοποιείται υπό την καθοδήγηση καθηγητών και εποπτών με βάση το πρόγραμμα σπουδών της εκάστοτε ειδίκευσης.
* Το σύνολο των εβδομαδιαίων ωρών της Πρακτικής Άσκησης του φοιτητή/τριας στον Φορέα Υποδοχής. Ειδικότερα, για Πρακτική Άσκηση πλήρους διάρκειας θα πρέπει να καταμερίζεται σε πέντε (5) ημέρες και να έχει εβδομαδιαία διάρκεια από 20 ώρες έως και 40 ώρες (πλήρης διάρκεια). Το σύνολο των εβδομαδιαίων ωρών της Πρακτικής Άσκησης του φοιτητή/τριας στον Φορέα Υποδοχής για Πρακτική Άσκηση μερικής διάρκειας θα πρέπει να καταμερίζεται σε πέντε (5) ημέρες και να έχει εβδομαδιαία διάρκεια 20 ώρες (μερική διάρκεια).
* Οι ελάχιστες προϋποθέσεις ακαδημαϊκής περιόδου που πρέπει να πληρούν οι φοιτητές/τριες πριν την έναρξη διαδικασίας διεξαγωγής της Πρακτικής Άσκησης (υποβολή αιτήσεων) είναι:
* να αποδεικνύουν φοίτηση τριών ακαδημαϊκών ετών σπουδών (να βρίσκονται στο 5ο εξάμηνο ή μεγαλύτερο)
* να έχουν παρακολουθήσει επιτυχώς 15 τουλάχιστον μαθήματα υποχρεωτικά/επιλογής όπως ορίζεται στον Οδηγό Σπουδών του Προπτυχιακού Προγράμματος Σπουδών.
* Τα δικαιολογητικά που υποβάλλονται στο τέλος της Πρακτικής Άσκησης από τον/την φοιτητή/τρια και τον Επόπτη του Φορέα Υποδοχής.
* Τα κριτήρια επιλογής για την αξιολόγηση των αιτήσεων των φοιτητών/τριών, στην περίπτωση που οι διαθέσιμες θέσεις Πρακτικής Άσκησης είναι λιγότερες από τις αιτήσεις των φοιτητών/τριών.
* Η διαδικασία υποβολής αιτήσεων των φοιτητών/τριων καθώς και των σχετικών συμβάσεων.

1. Αιτήσεις φοιτητών/τριων

Οι αιτήσεις των φοιτητών/τριών πραγματοποιούνται με συγκεκριμένο τρόπο και σε συγκεκριμένες ημερομηνίες, που καθορίζει η Επιτροπή Πρακτικής Άσκησης του Τμήματος Επιστήμης Φυσικής Αγωγής και Αθλητισμού. Η διαδικασία υποβολής αιτήσεων, καθώς και οι ημερομηνίες, ανακοινώνονται στην ιστοσελίδα του Τμήματος Επιστήμης Φυσικής Αγωγής και Αθλητισμού και στην ιστοσελίδα του Γραφείου Πρακτικής Άσκησης. Η διάρκεια υποβολής αιτήσεων για την Πρακτική Άσκηση των φοιτητών/τριών ορίζεται στην σχετική πρόσκληση για υποβολή αιτήσεων Πρακτικής Άσκησης. Ενδεικτικό υπόδειγμα Αίτησης προς την Επιτροπή Πρακτικής Άσκησης παρατίθεται στο Παράρτημα του παρόντος Κανονισμού Πρακτικής Άσκησης.

Μετά την επιλογή των φοιτητών/τριών από την Επιτροπή Πρακτικής Άσκησης, τα αποτελέσματα αναρτώνται στην ιστοσελίδα του Τμήματος Επιστήμης Φυσικής Αγωγής και Αθλητισμού και στην ιστοσελίδα του Γραφείου Πρακτικής Άσκησης του Εθνικού και Καποδιστριακού Πανεπιστημίου Αθηνών. Οι φοιτητές/τριες, που δεν έχουν επιλεγεί (και εφόσον συντρέχει λόγος), έχουν το δικαίωμα να καταθέσουν ηλεκτρονικά ένσταση (σε ειδική φόρμα/έντυπο) στο ηλεκτρονικό πρωτόκολλο του ΕΚΠΑ εντός πέντε (5) εργάσιμων ημερολογιακών ημερών από την επόμενη της ανάρτησης των αποτελεσμάτων. Οι ενστάσεις εξετάζονται από την αρμόδια Επιτροπή Ενστάσεων Πρακτικής Άσκησης που έχει οριστεί με απόφαση της Συνέλευσης του Τμήματος Επιστήμης Φυσικής Αγωγής και Αθλητισμού. Ο οριστικός πίνακας επιλεγέντων/επιλαχόντων φοιτητών/τριών που θα πραγματοποιήσουν Πρακτική Άσκηση εγκρίνεται από τη Συνέλευση του Τμήματος Επιστήμης Φυσικής Αγωγής και Αθλητισμού.

Για την πραγματοποίηση μη αμειβόμενης Πρακτικής Άσκησης σε Φορείς Υποδοχής στο πλαίσιο μαθημάτων ειδίκευσης του Τμήματος Επιστήμης Φυσικής Αγωγής και Αθλητισμού, ΕΚΠΑ, οι φοιτητές/τριες συμπληρώνουν πριν από την έναρξη της Πρακτικής Άσκησης σύμβαση Πρακτικής Άσκησης, μεταξύ του Ιδρύματος, του Φορέα Υποδοχής και του/της ασκούμενου/ης όπως προβλέπεται στο Άρθρο 9 του παρόντος Κανονισμού, χωρίς να είναι απαραίτητη η υποβολή Αίτησης προς την Επιτροπή Πρακτικής Άσκησης.

Στην περίπτωση κάλυψης μόνο της ασφαλιστικής εισφοράς των φοιτητών/τριών (βλ. μη αμειβόμενη Πρακτική Άσκηση που πραγματοποιείται στο πλαίσιο του προγράμματος σπουδών μαθημάτων ειδίκευσης ΤΕΦΑΑ, ΕΚΠΑ) η σύμβαση υπογράφεται από τον Νόμιμο Εκπρόσωπο του ΕΛΚΕ, τον Υπεύθυνο Πρακτικής Άσκησης του Τμήματος Επιστήμης Φυσικής Αγωγής και Αθλητισμού, τον Νόμιμο Εκπρόσωπο του Φορέα Υποδοχής και τον/την φοιτητή/φοιτήτρια.

1. Πληροφοριακό Σύστημα ΑΤΛΑΣ

Η καταχώριση και διάθεση θέσεων πρακτικής άσκησης για φοιτητές/τριες πρώτου κύκλου σπουδών υποστηρίζεται από το Ειδικό Πληροφοριακό Σύστημα ΑΤΛΑΣ της Ανώνυμης Εταιρείας του Ελληνικού Δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.). Για τους σκοπούς του Γενικού Κανονισμού για την Προστασία Δεδομένων (ΕΕ L 119) και του ν. 4624/2019 (Α’ 137), το Υπουργείο Ψηφιακής Διακυβέρνησης και το Υπουργείο Παιδείας, Θρησκευμάτων και Αθλητισμού ενεργούν ως Υπεύθυνοι Επεξεργασίας και η Ε.Δ.Υ.Τ.Ε. Α.Ε. ως Εκτελούσα την Επεξεργασία για λογαριασμό του Υπουργείου Παιδείας, Θρησκευμάτων και Αθλητισμού. Κάθε θέση πρακτικής άσκησης που αφορά σε φοιτητές/τριες πρώτου κύκλου σπουδών των Α.Ε.Ι. υποχρεωτικά δημοσιεύεται και καταγράφεται στο Πληροφοριακό Σύστημα ΑΤΛΑΣ.

1. Καταχώριση Πιστωτικών Μονάδων

Η επιτυχής ολοκλήρωση της πρακτικής άσκησης συνεπάγεται την απονομή των δώδεκα (12) πιστωτικών μονάδων (European Credit Transfer and Accumulation System - ECTS), που καθορίζονται με απόφαση της Συνέλευσης του Τμήματος Επιστήμης Φυσικής Αγωγής και Αθλητισμού.

# Άρθρο 5–Κριτήρια επιλογής για την αξιολόγηση των αιτήσεων των φοιτητών/τριων

1. Οι φοιτητές/τριες επιλέγονται για τις θέσεις Πρακτικής Άσκησης με βάση τα ακόλουθα κριτήρια:

*1ο κριτήριο:* Μέσος όρος βαθμολογίας μαθημάτων με επιτυχή εξέταση.

Βαρύτητα κριτηρίου: 50%

*2ο κριτήριο:* Πλήθος μαθημάτων με επιτυχή εξέταση (τουλάχιστον 15 μαθήματα). Τα μαθήματα μπορεί να είναι *είτε υποχρεωτικά, είτε επιλογής. Το κριτήριο αυτό είναι απαραίτητη προϋπόθεση, σε περίπτωση που δεν συντρέχει αποτελεί κριτήριο αποκλεισμού*.

Βαρύτητα κριτηρίου: 20%

*3ο κριτήριο:* Ολοκλήρωση κατ’ ελάχιστο τεσσάρων (4) εξάμηνων σπουδών. Οι φοιτητές/τριες μπορεί να διανύουν το 5οεξάμηνο ή μεγαλύτερο εξάμηνο. *Το κριτήριο αυτό είναι απαραίτητη προϋπόθεση, σε περίπτωση που δεν συντρέχει αποτελεί κριτήριο αποκλεισμού*.

Βαρύτητα κριτηρίου: 20%

*4ο κριτήριο:* Κοινωνικά κριτήρια (Πολύτεκνη οικογένεια, Τρίτεκνη οικογένεια, Ορφανός από 1 γονέα, Ορφανός από 2 γονείς, Μονογονεϊκή οικογένεια

Βαρύτητα κριτηρίου : 5%

*5ο κριτήριο:* Περιπτώσεις ΦμεΑ (ΑΜΕΑ ή σοβαρό πρόβλημα Υγείας. Εφόσον είναι εγγεγραμμένοι στη Μονάδα Προσβασιμότητας θα λαμβάνουν από αυτήν και τα αντίστοιχα μόρια)

Βαρύτητα κριτηρίου : 5%

1. Η αναλυτική μοριοδότηση των κριτηρίων αξιολόγησης, παρουσιάζεται στο Ατομικό Δελτίο Αξιολόγησης Φοιτητή/τρια:

|  |  |  |  |
| --- | --- | --- | --- |
| Ατομικό Δελτίο Αξιολόγησης Φοιτητή/τριας | | | |
|  | Περιγραφή Κριτηρίου |  | Μοριοδότηση |
| 1οΚριτήριο | Ακαδημαϊκό κριτήριο  Μέσος όρος βαθμολογίας  με επιτυχή εξέταση (50%) Μέγιστη βαθμολογία: 50 | Μέσος όρος  βαθμολογίας \*5 | Μέγιστη βαθμολογία κριτηρίου: 50  Ελάχιστη βαθμολογία κριτηρίου: 25  Παράδειγμα:  10\*5=50  5\*5=25 |
| 2οΚριτήριο | Ακαδημαϊκό κριτήριο  Αριθμός μαθημάτων  με επιτυχή εξέταση (20%)  Μέγιστη βαθμολογία: 20 | <20 | Κριτήριο αποκλεισμού |
| 20 – ≤24 | 10 |
| >24 | 20 |
| 3οΚριτήριο | Ακαδημαϊκό κριτήριο  Εξάμηνο φοίτησης (20%)  Μέγιστη βαθμολογία: 20 | ≤ 6ο | Κριτήριο αποκλεισμού |
| 7ο – 8ο | 20 |
| ≥ 9ο | 15 |
| 4οΚριτήριο | Κοινωνικό κριτήριο  Μέλος πολύτεκνης ή τρίτεκνης ή μονογονεϊκής οικογένειας ή ορφανός (5%)  Μέγιστη βαθμολογία: 5 | Πολύτεκνη οικογένεια ⇨5  Τρίτεκνη οικογένεια ⇨4  Ορφανός από 1 γονέα ⇨4  Ορφανός από 2 γονείς ⇨5  Μονογονεϊκή οικογένεια ⇨ 4  Μέγιστη Βαθμολογία Κριτηρίου: 5 | |
| 5οΚριτήριο | Περιπτώσεις ΦμεΑ | Περιπτώσεις ΦμεΑ (ΑΜΕΑ ή σοβαρό πρόβλημα Υγείας. Εφόσον είναι εγγεγραμμένοι στη Μονάδα Προσβασιμότητας θα λαμβάνουν από αυτήν και τα αντίστοιχα μόρια)  Μέγιστη Βαθμολογία Κριτηρίου: 5 | |
|  |  | Μέγιστη βαθμολογία | 100,00 |

1. Κριτήρια ισοβαθμίας

Σε περίπτωση ισοβαθμίας στον τελικό βαθμό αξιολόγησης προηγείται στον ‘Πίνακα Επιλογής Πρακτικής Άσκησης’ ο/η φοιτητής/τρια με τον υψηλότερο βαθμό που προκύπτει από τον μέσο όρο βαθμολογίας. Σε περίπτωση εκ νέου ισοβαθμίας προηγείται στον ‘Πίνακα Επιλογής Πρακτικής Άσκησης’ ο/η φοιτητής/τρια με τον υψηλότερο βαθμό που προκύπτει από το κριτήριο του αριθμού μαθημάτων με επιτυχή εξέταση. Σε περίπτωση εκ νέου ισοβαθμίας προηγείται στον «Πίνακα Επιλογής Πρακτικής Άσκησης» ο/η φοιτητής/τρια με τον υψηλότερο βαθμό στο κριτήριο του εξαμήνου φοίτησης. Σε περίπτωση εκ νέου ισοβαθμίας πραγματοποιείται κλήρωση.

# Άρθρο 6–Φορείς Υποδοχής

1. Γενικά

Η πρακτική άσκηση διεξάγεται σε Δημόσιες Υπηρεσίες, Νομικά Πρόσωπα Δημοσίου Δικαίου, Οργανισμούς Τοπικής Αυτοδιοίκησης (Ο.Τ.Α.) Α΄ και Β΄ βαθμού, Νομικά Πρόσωπα Ιδιωτικού Δικαίου και επιχειρήσεις, υπό την καθοδήγηση στελέχους Επόπτη του Φορέα Υποδοχής και την εποπτεία διδάσκοντος του Προγράμματος Σπουδών του Τμήματος Επιστήμης Φυσικής Αγωγής και Αθλητισμού.

Η πρακτική άσκηση δύναται να διεξάγεται και σε φορείς της αλλοδαπής, εφόσον καθίσταται εφικτή η εποπτεία της εκπαιδευτικής διαδικασίας, σύμφωνα με όσα ορίζονται στον εσωτερικό κανονισμό Πρακτικής Άσκησης του προγράμματος σπουδών και πραγματοποιείται αποκλειστικά στους χώρους του Φορέα Υποδοχής. Για την πρακτική άσκηση φοιτητών/τριων συνάπτεται σύμβαση πρακτικής άσκησης μεταξύ του Ανώτατου Εκπαιδευτικού Ιδρύματος (Α.Ε.Ι.), του/της φοιτητή/τριας και του Φορέα Υποδοχής.

1. Επιλογή Φορέα Υποδοχής

Η Επιτροπή Πρακτικής Άσκησης του Τμήματος Επιστήμης Φυσικής Αγωγής και Αθλητισμού, σε συνεργασία με το Γραφείο Πρακτικής Άσκησης, υποστηρίζουν τους/τις φοιτητές/ τριες στην εύρεση Φορέα Υποδοχής για τη διεξαγωγή της Πρακτικής Άσκησης.

Η Επιτροπή Πρακτικής Άσκησης μπορεί να τοποθετήσει τον/την φοιτητή/τρια σε Φορέα Υποδοχής από τους ήδη συνεργαζόμενους ή να εγκρίνει Φορέα Υποδοχής, που ο/η φοιτητής/τρια έχει προτείνει ο/η ίδιος/α.

Για λόγους ηθικής δεοντολογίας, ο/η φοιτητής/τρια δε μπορεί να πραγματοποιήσει την Πρακτική του Άσκηση σε συγγενικό πρόσωπο (π.χ. γονείς, θείοι, κ.λπ.). Δεν θα πρέπει να υπάρχει συγγένεια Β’ βαθμού και άνω σε ευθεία γραμμή, πλάγια γραμμή και εξ’ αγχιστείας με το νόμιμο εκπρόσωπο του φορέα απασχόλησης.

1. Αλλαγή Φορέα Υποδοχής

Είναι δυνατή η αλλαγή του Φορέα Υποδοχής κατά τη διάρκεια της πρακτικής άσκησης με απόφαση της Επιτροπής Πρακτικής Άσκησης του Τμήματος Επιστήμης Φυσικής Αγωγής και Αθλητισμού στις κατωτέρω περιπτώσεις:

* αν ο/η ασκούμενος/η φοιτητής/τρια ή ο ορισμένος Επόπτης Πρακτικής Άσκησης διαπιστώσουν ότι η διοίκηση του Φορέα Υποδοχής δεν ακολουθεί τη διαδικασία υλοποίησης της πρακτικής ή ετεροαπασχολεί τους/τις φοιτητές/τριες,
* αν υπάρξουν σοβαρά προβλήματα συνεργασίας μεταξύ του/της ασκούμενου/ης φοιτητή/τριας, που δεν επιδέχονται επίλυσης, κατόπιν της σύμφωνης γνώμης του Επόπτη Πρακτικής Άσκησης,
* αν συντρέχουν σοβαροί λόγοι υγείας του/της ασκούμενου/ης, οι οποίοι αποδεικνύονται με το/τα απαραίτητο/α δικαιολογητικό/ά από Δημόσια Δομή Υγείας, και απαιτούν την απουσία του/της για διάστημα μεγαλύτερο από τον αριθμό ημερών άδειας που προβλέπονται. Στην περίπτωση αυτή, ο/η ασκούμενος/η φοιτητής/τρια οφείλει να το δηλώσει γραπτώς, τόσο στον Επόπτη Πρακτικής Άσκησης, όσο και στην Επιτροπή Πρακτικής Άσκησης. Η τελευταία αποφασίζει αν συντρέχει λόγος αλλαγής θέσης Πρακτικής Άσκησης ή όχι. Σε περίπτωση που συντρέχει λόγος, τότε η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, μεριμνούν για την τοποθέτηση του/της ασκούμενου/ης φοιτητή/τριας σε άλλη θέση. Εφόσον υπάρχει η σύμφωνη γνώμη του νέου Φορέα Υποδοχής, η Πρακτική Άσκηση στο νέο Φορέα Υποδοχής μπορεί να πραγματοποιηθεί μόνο για το διάστημα που απέμεινε για την ολοκλήρωση της Πρακτικής Άσκησης, αρκεί αυτή να πραγματοποιηθεί εντός εύλογου χρονικού διαστήματος.

Στις περιπτώσεις που είτε ο νέος Φορέας Υποδοχής δεν συμφωνήσει η Πρακτική Άσκηση να πραγματοποιηθεί μόνο για το διάστημα που απέμεινε για την ολοκλήρωση της Πρακτικής Άσκησης, είτε για λόγους ανωτέρας βίας δε μπορεί να πραγματοποιηθεί η Πρακτική Άσκηση μέσα σε εύλογο χρονικό διάστημα, τότε ο/η φοιτητής/τρια οφείλει να πραγματοποιήσει την Πρακτική του/της Άσκηση εκ νέου για όλο το διάστημα Πρακτικής Άσκησης σε νέο Φορέα Υποδοχής.

1. Διακοπή Πρακτικής Άσκησης

Πλην των λόγων που αναφέρονται στην παράγραφο 3 του παρόντος άρθρου, η Πρακτική Άσκηση διακόπτεται και για τους κατωτέρω λόγους:

* εάν ο φοιτητής/τρια επιθυμεί τη διακοπή της Πρακτικής του/της Άσκησης για προσωπικούς του/της λόγους, κατόπιν έγγραφης ενημέρωσης του/της προς τον Επόπτη και την Επιτροπή Πρακτικής Άσκησης του Τμήματος Επιστήμης Φυσικής Αγωγής και Αθλητισμού.
* εάν ο φοιτητής/τρια δεν τηρεί τις συμβατικές του/της υποχρεώσεις,
* εάν ο φοιτητής/τρια δεν τηρεί τους κανονισμούς ασφαλείας και εργασίας, όπως και κάθε άλλη ρύθμιση που ισχύει για το προσωπικό του Φορέα Υποδοχής, κατόπιν έγγραφης ενημέρωσης του Φορέα Υποδοχής προς τον Επόπτη Πρακτικής Άσκησης και την Επιτροπή Πρακτικής Άσκησης του Τμήματος Επιστήμης Φυσικής Αγωγής και Αθλητισμού.
* εάν η διοίκηση του Φορέα Υποδοχής αναθέτει στους φοιτητές καθήκοντα μη συναφή με το αντικείμενο της πρακτικής άσκησης.

Στην περίπτωση διακοπής της Πρακτικής Άσκησης, δεδομένου ότι η Πρακτική Άσκηση δεν αποτελεί μάθημα υποχρεωτικό ή επιλογής για τη λήψη πτυχίου στο Τμήμα Επιστήμης Φυσικής Αγωγής και Αθλητισμού, τότε ο/η φοιτητής/τρια έχει δικαίωμα να μην πραγματοποιήσει εκ νέου Πρακτική Άσκηση.

# Άρθρο 7–Υποχρεώσεις Φορέων Υποδοχής

Οι Φορείς Υποδοχής, στους οποίους ασκούνται οι φοιτητές/τριες, υποχρεούται να συμβάλλουν κατά τον καλύτερο δυνατό τρόπο στην αρτιότερη εκπαίδευση των ασκούμενων και ειδικότερα:

* στην υποχρεωτική καταχώριση και διάθεση θέσεων Πρακτικής Άσκησης στο Ειδικό Πληροφοριακό Σύστημα ΑΤΛΑΣ της Ανώνυμης Εταιρείας του Ελληνικού Δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.),
* στην τοποθέτηση κάθε ασκούμενου/ης φοιτητή/τριας σε θέση Πρακτικής Άσκησης, στον τομέα που έχει δηλώσει και είναι σχετική με το αντικείμενο σπουδών του/της, με δυνατότητα εναλλαγής θέσεων εργασίας όταν αυτό κρίνεται εφικτό και σκόπιμο,
* στην εξασφάλιση κατάλληλου χώρου εργασίας και την ανάθεση καθηκόντων στον/στην ασκούμενο/η φοιτητή/τρια με βάση το αντικείμενο σπουδών του/της,
* στην υπογραφή της σύμβασης Πρακτικής Άσκησης που θα του δοθεί από το Ίδρυμα,
* στην ασφάλιση του/της ασκούμενου/ης φοιτητή/τριας, σύμφωνα με την κείμενη νομοθεσία,
* στην αποζημίωση του/της ασκούμενου/ης φοιτητή/τριας, σύμφωνα με την κείμενη νομοθεσία, εφόσον αυτή δεν καλύπτεται εξ ολοκλήρου από τον προϋπολογισμό συγχρηματοδοτούμενων προγραμμάτων ή έργων χρηματοδοτούμενων από ιδίους ή ιδιωτικούς πόρους που διαχειρίζεται ο Ειδικός Λογαριασμός Κονδυλίων Έρευνας (Ε.Λ.Κ.Ε.) του Ιδρύματος,
* στην αποστολή οποιουδήποτε αποδεικτικού αποζημίωσης του/της ασκούμενου/ης φοιτητή/τρια προς το Γραφείο Πρακτικής Άσκησης, εφόσον αυτό ζητηθεί,
* στην ενημέρωση σε κάθε ασκούμενο/η φοιτητή/τρια για τους ισχύοντες κανόνες ασφάλειας και υγείας στο Φορέα Υποδοχής,
* στη δήλωση του/της ασκούμενου/ης στο Π.Σ. «ΕΡΓΑΝΗ ΙΙ»,
* στον ορισμό Επόπτη Φορέα Πρακτικής Άσκησης για τον/την κάθε ασκούμενο/η με επαρκή εμπειρία στο αντικείμενο της πρακτικής άσκησης.

# Άρθρο 8–Δικαιώματα και υποχρεώσεις φοιτητών/τριών

Οι ασκούμενοι/ες φοιτητές/τριες έχουν τα ακόλουθα δικαιώματα και υποχρεώσεις:

* να ακολουθούν τους κανονισμούς ασφαλείας και εργασίας, καθώς και κάθε άλλη ρύθμιση που ισχύει για το προσωπικό του Φορέα Υποδοχής, στους χώρους διεξαγωγής της Πρακτικής Άσκησης. Αδικαιολόγητες απουσίες ή παράβαση των κανονισμών του εργασιακού χώρου μπορούν να οδηγήσουν στη διακοπή της Πρακτικής Άσκησης. Στην περίπτωση αυτή, ο/η φοιτητής/τρια δύναται να επαναλάβει την Πρακτική Άσκηση, σύμφωνα με το άρθρο 6-παράγραφο 3 του παρόντος,
* να υποβάλουν τα δικαιολογητικά που ορίζονται στον Κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού στο τέλος της Πρακτικής Άσκησης,
* κατά τη διάρκεια της πρακτικής άσκησης, ο/η ασκούμενος/η φοιτητής/τρια δικαιούται αδείας μίας (1) ημέρας ανά μήνα πρακτικής άσκησης, για λόγους προσωπικούς, υγείας ή εκπαιδευτικούς (π.χ. εξετάσεις) προσκομίζοντας σχετική βεβαίωση. Ο/Η ασκούμενος/η μπορεί να χρησιμοποιήσει τις ημέρες απουσίας είτε τμηματικά είτε συνολικά κατά τη διάρκεια της Πρακτικής Άσκησης. Ο/Η φοιτητής/τρια οφείλει να ενημερώσει για την απουσία του/της τουλάχιστον δύο (2) ημέρες νωρίτερα το Γραφείο Πρακτικής Άσκησης και φυσικά το Φορέα Υποδοχής. Σε περίπτωση που δεν υπάρξει σχετική ενημέρωση και έπειτα από έλεγχο διαπιστωθεί ότι ο/η φοιτητής/τρια απουσιάζει από το Φορέα Υποδοχής, η απουσία αυτή θα θεωρείται αδικαιολόγητη και θα αποτελεί λόγο ακύρωσης της σύμβασης.

# Άρθρο 9–Σύμβαση Πρακτικής Άσκησης

Πριν την έναρξη της Πρακτικής Άσκησης συνάπτεται σύμβαση Πρακτικής Άσκησης, μεταξύ του Ιδρύματος, του Φορέα Υποδοχής και του/της ασκούμενου/ης. Η σύμβαση δύναται να διαφέρει, στην περίπτωση που (α) η Πρακτική Άσκηση πραγματοποιείται στο πλαίσιο συγχρηματοδοτούμενων προγραμμάτων, σύμφωνα με τις τυχόν ειδικές ρυθμίσεις που απορρέουν από την πράξη χρηματοδότησης ή (β) στις περιπτώσεις που η Πρακτική Άσκηση είναι μη αμειβόμενη στο πλαίσιο των υποχρεώσεων του Προγράμματος Σπουδών μαθημάτων Ειδίκευσης. Ειδικότερα :

* Στην περίπτωση χρηματοδότησης της Πρακτικής Άσκησης μέσω ΕΛΚΕ από συγχρηματοδοτούμενα προγράμματα, η σύμβαση υπογράφεται από τον Ιδρυματικό Υπεύθυνο, τον Νόμιμο Εκπρόσωπο του ΕΛΚΕ, τον Υπεύθυνο Πρακτικής Άσκησης του Τμήματος Επιστήμης Φυσικής Αγωγής και Αθλητισμού, τον Νόμιμο Εκπρόσωπο του Φορέα Υποδοχής και τον/την φοιτητή/φοιτήτρια.
* Στην περίπτωση χρηματοδότησης της Πρακτικής Άσκησης μέσω ΕΛΚΕ από χρηματοδοτούμενα προγράμματα από ίδιους ή ιδιωτικούς πόρους, η σύμβαση υπογράφεται από τον Νόμιμο Εκπρόσωπο του ΕΛΚΕ, τον Υπεύθυνο Πρακτικής Άσκησης του Τμήματος Επιστήμης Φυσικής Αγωγής και Αθλητισμού, τον Νόμιμο Εκπρόσωπο του Φορέα Υποδοχής και τον/την φοιτητή/φοιτήτρια.
* Στην περίπτωση χρηματοδότησης της Πρακτικής Άσκησης από τον Φορέα Υποδοχής, η σύμβαση υπογράφεται από τον Προέδρο του Τμήματος Επιστήμης Φυσικής Αγωγής και Αθλητισμού, τον Νόμιμο Εκπρόσωπο του Φορέα Υποδοχής και τον/την φοιτητή/φοιτήτρια
* Στην περίπτωση κάλυψης μόνο της ασφαλιστικής εισφοράς των φοιτητών/τριών (βλ. περίπτωση μη αμειβόμενης Πρακτικής Άσκησης που πραγματοποιείται στο πλαίσιο του προγράμματος σπουδών μαθημάτων ειδίκευσης ΤΕΦΑΑ, ΕΚΠΑ) η σύμβαση υπογράφεται από τον Νόμιμο Εκπρόσωπο του ΕΛΚΕ, τον Υπεύθυνο Πρακτικής Άσκησης του Τμήματος Επιστήμης Φυσικής Αγωγής και Αθλητισμού, τον Νόμιμο Εκπρόσωπο του Φορέα Υποδοχής και τον/την φοιτητή/φοιτήτρια.

Ενδεικτικό υπόδειγμα Σύμβασης Πρακτικής Άσκησης περιλαμβάνεται στο Παράρτημα του Παρόντος Κανονισμού. Το υπόδειγμα δύναται να τροποποιηθεί σύμφωνα με την εκάστοτε περίπτωση διεξαγωγής Πρακτικής Άσκησης.

# Άρθρο 10–Αποζημίωση

1. Η πρακτική άσκηση αποζημιώνεται με την ολοκλήρωση της εκπαιδευτικής διαδικασίας της Πρακτικής Άσκησης, σύμφωνα με την κείμενη νομοθεσία (παρ. 7 και 8, άρθρο 44, ν. 5128/2024).
2. Το κόστος της αποζημίωσης δύναται να βαρύνει εξ ολοκλήρου ή εν μέρει κατά προτεραιότητα τους Φορείς Υποδοχής ή τον προϋπολογισμό συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτικούς πόρους που διαχειρίζονται οι Ειδικοί Λογαριασμοί Κονδυλίων Έρευνας (Ε.Λ.Κ.Ε.) των Α.Ε.Ι.
3. Η χορήγηση αποζημίωσης, καθώς και η καταβολή ασφάλισης για τον κλάδο ατυχήματος για τη διεξαγωγή πρακτικής άσκησης δεν συνιστά λόγο διακοπής άλλων οικονομικών παροχών που χορηγούνται ή ειδικών επιδομάτων ή συντάξεων που λαμβάνουν ή δικαιούνται να λάβουν οι φοιτητές του Α.Ε.Ι. για άλλους λόγους. Οι φοιτητές κατά τη διάρκεια της Πρακτικής τους Άσκησης, εκτός από το δικαίωμα αποζημίωσης και ασφάλισής τους, δεν αποκτούν κανένα άλλο δικαίωμα εργασιακής ή συνταξιοδοτικής μορφής.
4. Δυνάμει της υπ. αριθμό 7543/2.10.2024 (Β΄ 5473) Κ.Υ.Α., ορίστηκε ότι **η μηνιαία αποζημίωση των φοιτητών που πραγματοποιούν πρακτική άσκηση πλήρους και μερικής διάρκειας, όπως ισχύει σύμφωνα με τον παρόντα κανονισμό Πρακτικής Άσκησης του Τμήματος Επιστήμης Φυσικής Αγωγής και Αθλητισμού συμπεριλαμβανομένων των εισφορών της παρ. 6 του άρθρου 69 του ν. 4957/2022 (Α΄ 141)** Η εν λόγω αποζημίωση αφορά τους Φορείς Υποδοχείς του Δημοσίου Τομέα. Ειδικότερα για τους Φορείς Υποδοχής που ανήκουν στον Ιδιωτικό Τομέα, το ποσό αυτό συνιστά το κατώτατο όριο αποζημίωσης των φοιτητών για την διενεργούμενη πρακτική άσκηση, και ως εκ’ τούτου οι Φορείς Υποδοχής του Ιδιωτικού Τομέα νομίμως δύνανται να χορηγούν μεγαλύτερα ποσά αποζημίωσης εφόσον το επιθυμούν.

# Άρθρο 11–Ασφαλιστική κάλυψη

1. Σύμφωνα με την κείμενη νομοθεσία, οι φοιτητές/τριες που διεξάγουν Πρακτική Άσκηση, υπάγονται υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) σύμφωνα με την παρ. 1 του άρθρου 10 του Ν. 2217/1994 (Α’ 83) μόνο για τον κίνδυνο του ατυχήματος. Για την ασφάλιση παροχών ασθενείας σε είδος, εφαρμόζεται η παρ. 10 του άρθρου 15 του Ν. 3232/2004 (Α’ 48). Η παρούσα εφαρμόζεται και σε όσους παραπέμπονται σύμφωνα με αιτιολογημένη απόφαση του Προέδρου του Δ.Ο.Α.Τ.Α.Π. να διενεργήσουν Πρακτική Άσκηση από Α.Ε.Ι. της ημεδαπής στο πλαίσιο των αντισταθμιστικών μέτρων για την αναγνώριση της ακαδημαϊκής ισοδυναμίας τίτλων σπουδών πρώτου κύκλου, σύμφωνα με το άρθρο 311 του Ν. 4657/2022.
2. Σύμφωνα με τα όσα ορίζονται στις παρ. 7 και 8 του άρθρου 44 του Ν.5128/2024, το κόστος ασφάλισης περιλαμβάνεται στην αποζημίωση και βαρύνει τον φορέα που αποζημιώνει την Πρακτική Άσκηση (Φορέα Υποδοχής ή Ε.Λ.Κ.Ε. μέσω των συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτικούς πόρους). Αν η αποζημίωση βαρύνει εν μέρει και τον Φορέα Υποδοχής και τον Ε.Λ.Κ.Ε., τότε το κόστος ασφάλισης βαρύνει τον Φορέα Υποδοχής και περιλαμβάνεται στην αποζημίωση.
3. Αν η Πρακτική Άσκηση δεν αποζημιώνεται, το κόστος ασφάλισης βαρύνει τον προϋπολογισμό έργων χρηματοδοτούμενων από ίδιους ή ιδιωτικούς πόρους που διαχειρίζεται ο Ειδικός Λογαριασμός Κονδυλίων Έρευνας (Ε.Λ.Κ.Ε.) του Εθνικού και Καποδιστριακού Πανεπιστημίου Αθηνών.

**ΥΠΟΔΕΙΓΜΑ ΣΥΜΒΑΣΗΣ ΠΡΑΚΤΙΚΗΣ ΑΣΚΗΣΗΣ**

**(για φοιτητές/τριες που πραγματοποιούν αμειβόμενη**

**ή μη αμειβόμενη πρακτική άσκηση σε Φορείς Υποδοχής)**

Στην Αθήνα σήμερα, …………………………………. 20…. μεταξύ:

I. Του Εθνικού και Καποδιστριακού Πανεπιστημίου Αθηνών (Ε.Κ.Π.Α.) που εδρεύει

στην Αθήνα, όπως νομίμως εκπροσωπείται …………..………………………………………

II. Της (στοιχεία φορέα υποδοχής) …………………………………….......................………,

που εδρεύει στο/στην ………………………....................................................................…....,

επί της οδού……………………........................................................................………………,

νομίμως εκπροσωπούμενη από τον ………….................………………..του……….……….,

καλούμενη εφεξής **ΦΟΡΕΑΣ ΥΠΟΔΟΧΗΣ**, και

III. Του Φοιτητή / Της Φοιτήτριας του Τμήματος …………………………..............……….

με τα εξής στοιχεία:

Όνομα……………………………………. Επώνυμο……………………………………..…

Όνομα πατέρα ……………………… Επώνυμο πατέρα ……………………………………

Όνομα μητέρας ………………Επώνυμο μητέρας ………………………………………..…

Ημερομηνία γέννησης ………………………………………………………………………

Διεύθυνση κατοικίας ………………………………………………………………………...

Tηλέφωνο: ………………………, E-mail…………………………………………………..

Α.Δ.T./………………………………………………………………………………….…....

ΑΦΜ/ΔΟΥ……………………………………………………………………………..……

Α.Μ.Κ.Α. …………………………………………………………………………………...

Αριθμός Μητρώου Σχολής/Τμήματος ………………………………………………….…..

αποκαλούμενος/η στο εξής **ΑΣΚΟΥΜΕΝΟΣ ΦΟΙΤΗΤΗΣ**, συμφωνήθηκαν, συνομολογήθηκαν και έγιναν αμοιβαίως αποδεκτά τα ακόλουθα:

**1.** Η **ΣΥΝΕΛΕΥΣΗ ΤΟΥ ΤΜΗΜΑΤΟΣ** ορίζει ως **ΕΠΟΠΤΗ ΠΡΑΚΤΙΚΗΣ ΑΣΚΗΣΗΣ** τον διδάσκοντα του Τμήματος, κ. ………………………………………..., που επιβλέπει το επιστημονικό μέρος της Πρακτικής Άσκησης του ασκούμενου φοιτητή, βαθμολογεί τα αποτελέσματα αυτής και μεριμνά για την επιτυχή ολοκλήρωσή της.

**2.** Ο **ΦΟΡΕΑΣ ΥΠΟΔΟΧΗΣ** (ονομασία φορέα), Πόλη…………………, Οδός………………………………, Αριθμός……, Τ.Κ…., αναλαμβάνει να απασχολήσει τον **ΑΣΚΟΥΜΕΝΟ ΦΟΙΤΗΤΗ**, για διάστημα …......... μηνών και συγκεκριμένα από ……….…..έως ………..…… με ωράριο ……...... ωρών ημερησίως, ενώ παρακολουθεί και καθοδηγεί τον ΑΣΚΟΥΜΕΝΟ ΦΟΙΤΗΤΗ για την επιτυχή εκτέλεση του έργου που ανατίθεται αποκλειστικά και μόνο στο πλαίσιο της Πρακτικής Άσκησης του Ασκούμενου Φοιτητή, όπως αυτό ορίζεται στο παρόν συμφωνητικό.

Ορίζει ως **ΕΠΟΠΤΗ ΤΟΥ ΦΟΡΕΑ ΥΠΟΔΟΧΗΣ** του ΑΣΚΟΥΜΕΝΟΥ ΦΟΙΤΗΤΗ στο χώρο Πρακτικής Άσκησης τον/την ……………………………………….. εργαζόμενο του

ΦΟΡΕΑ ΥΠΟΔΟΧΗΣ στη θέση …………………………………………………………....,

ο οποίος διαθέτει την απαιτούμενη επιστημονική κατάρτιση και επαγγελματική εμπειρία και πιo συγκεκριμένα………………………………………………………………………..

**3.** Η απασχόληση του **ΑΣΚΟΥΜΕΝΟΥ ΦΟΙΤΗΤΗ** αποτελεί Πρακτική Άσκηση στο

πλαίσιο……………………………………………………………………………………….…………………………………………………………………………………………….....

**4.** Το αντικείμενο της Πρακτικής Άσκησης εστιάζεται………………………………….......

……………………………………………………………………………………………….

με τα εξής αναμενόμενα αποτελέσματα .. …………………………………………………..

…………………………………………………………………………………...…………..

**5.** Η αμοιβή του ΑΣΚΟΥΜΕΝΟΥ ΦΟΙΤΗΤΗ, και εφόσον αυτή προβλέπεται, θα καλυφθεί

εξ ολοκλήρου από το ΦΟΡΕΑ ΥΠΟΔΟΧΗΣ, ορίζεται δε, σε ………………………. (ευρώ),

σύμφωνα με το ισχύον νομικό πλαίσιο και περιλαμβάνει κάθε είδους νόμιμες κρατήσεις και εισφορές του δικαιούχου.

**6.** Οι φοιτητές/τριες που διεξάγουν Πρακτική Άσκηση, υπάγονται υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) σύμφωνα με την παρ. 1 του άρθρου 10 του Ν. 2217/1994 (Α’ 83) μόνο για τον κίνδυνο του ατυχήματος. Για την ασφάλιση παροχών ασθενείας σε είδος, εφαρμόζεται η παρ. 10 του άρθρου 15 του Ν. 3232/2004 (Α’ 48).

**7. α)** Με τη λήξη της Πρακτικής Άσκησης, και εντός διαστήματος δεκαπέντε ημερών, ο **ΦΟΡΕΑΣ ΥΠΟΔΟΧΗΣ** συντάσσει την **«Έκθεση Επίδοσης Ασκούμενου Φοιτητή»** και χορηγεί στον ΑΣΚΟΥΜΕΝΟ ΦΟΙΤΗΤΗ την **«Βεβαίωση Εκτέλεσης της Πρακτικής** **Άσκησης»** (και τα δύο συντάσσονται από τον επιβλέποντα στον εργασιακό χώρο και αποστέλλονται από τον Φορέα Υποδοχής στο Ακαδημαϊκό Τμήμα, ενώ χορηγείται αντίγραφο στον Ασκούμενο Φοιτητή), σύμφωνα με τα σχετικά υποδείγματα που είναι αναρτημένα στην ιστοσελίδα του Τμήματος στη σχετική ιστοθέση για την Πρακτική Άσκηση.

**β)** Ο ΑΣΚΟΥΜΕΝΟΣ ΦΟΙΤΗΤΗΣ με το πέρας της πρακτικής άσκησης, συντάσσει την «Έκθεση Πεπραγμένων Πρακτικής Άσκησης του Φοιτητή», σύμφωνα με το σχετικό υπόδειγμα που είναι αναρτημένο στην ιστοσελίδα του Τμήματος στη σχετική ιστοθέση για την Πρακτική Άσκηση, την οποία καταθέτει στο Τμήμα.

8. Ο ΕΠΟΠΤΗΣ ΠΡΑΚΤΙΚΗΣ ΑΚΣΗΣΗΣ, ως επιστημονικός υπεύθυνος παρακολούθησης της πορείας της Πρακτικής Άσκησης με την επιτυχή ολοκλήρωσή της και συνυπολογίζοντας τις Εκθέσεις Επίδοσης και Πεπραγμένων των δύο άλλων συμβαλλομένων μερών, συντάσσει και καταθέτει στη Συνέλευση του Τμήματος τη «Συνολική Έκθεση Πεπραγμένων Επόπτη Πρακτικής Άσκησης για Πρακτική Άσκηση Φοιτητή», συνοδευόμενη από τη βαθμολογία (0-10) με τις αντίστοιχες πιστωτικές μονάδες (ECTS), όπως αυτές έχουν ορισθεί από το Τμήμα για την πρακτική άσκηση φοιτητή.

9. α) Ειδικότερα: Ο ΑΣΚΟΥΜΕΝΟΣ ΦΟΙΤΗΤΗΣ υποχρεούται να ακολουθεί το ωράριο λειτουργίας του ΦΟΡΕΑ ΥΠΟΔΟΧΗΣ, τους κανονισμούς ασφαλείας και εργασίας καθώς και κάθε άλλη ρύθμιση ή κανονισμό του ΦΟΡΕΑ ΥΠΟΔΟΧΗΣ.

β) Ο ΑΣΚΟΥΜΕΝΟΣ ΦΟΙΤΗΤΗΣ οφείλει να διατηρεί εμπιστευτικές όλες τις πληροφορίες, στοιχεία ή τεχνογνωσία, που τυχόν λαμβάνει γνώση κατά τη διάρκεια της Πρακτικής άσκησης και να χρησιμοποιεί αυτές αποκλειστικά για την ορθή εκτέλεση του φυσικού αντικειμένου της Πρακτικής Άσκησης.

γ) Ο ΑΣΚΟΥΜΕΝΟΣ ΦΟΙΤΗΤΗΣ με την υπογραφή του παρόντος παρέχει τη ρητή συγκατάθεσή του/της για την τήρηση, συλλογή και επεξεργασία δεδομένων προσωπικού χαρακτήρα, που περιλαμβάνονται στο παρόν συμφωνητικό και στα τυχόν συνυποβαλλόμενα με αυτό έγγραφα από το ΕΚΠΑ και τον ΦΟΡΕΑ ΥΠΟΔΟΧΗΣ, προκειμένου να διενεργηθούν όλες οι απαραίτητες ενέργειες στο πλαίσιο της συμβατικής σχέσης που αναπτύσσεται με αυτούς.

10. Στο πλαίσιο του Γενικού Κανονισμού Προστασίας Προσωπικών Δεδομένων (Κοινοτική Οδηγία 2016/679/ΕΕ), αμφότερα τα εμπλεκόμενα μέρη οφείλουν να τηρούν τις σχετικές διατάξεις του νόμου για την προστασία των Προσωπικών Δεδομένων.

**11.** Το παρόν συμφωνητικό δύναται να λυθεί μονομερώς από οποιοδήποτε από τα τρία μέρη, αποκλειστικά για σημαντικό λόγο[[1]](#footnote-1), μετά από τεκμηριωμένη αιτιολόγηση και κοινοποίηση[[2]](#footnote-2) στα άλλα δύο μέρη. Τυχόν καταγγελία (λύση μονομερώς) ή συναινετική λύση του παρόντος δύναται να πραγματοποιηθεί όσο το συμφωνητικό είναι ενεργό.

Στο τρέχον Ιδιωτικό Συμφωνητικό προσαρτάται ο Κανονισμός Πρακτικής Άσκησης του ΤΜΗΜΑΤΟΣ…………………., ο οποίος αποτελεί αναπόσπαστο μέρος αυτού και συντάχθηκε σύμφωνα με τον Κανονισμό Πρακτικής Άσκησης Φοιτητών του ΕΚΠΑ (ΦΕΚ ……………………….΄). Αφού οι συμβαλλόμενοι συνομολόγησαν και συναποδέχθηκαν τα ανωτέρω, συντάχθηκε το παρόν σε τρία αντίτυπα και υπογράφεται όπως ακολουθεί από τον καθένα των συμβαλλομένων, ενώ έλαβαν ο καθένας από ένα πρωτότυπο.

**ΟΙ ΣΥΜΒΑΛΛΟΜΕΝΟΙ**

**Για το ΕΘΝΙΚΟ & Για τον ΦΟΡΕΑ ΥΠΟΔΟΧΗΣ Ο ΑΣΚΟΥΜΕΝΟΣ ΦΟΙΤΗΤΗΣ**

**ΚΑΠΟΔΙΣΤΡΙΑΚΟ**

**ΠΑΝΕΠΙΣΤΗΜΙΟ**

**ΑΘΗΝΩΝ**

**Αίτηση προς την Επιτροπή Πρακτικής Άσκησης**

**((για φοιτητές/τριες που πραγματοποιούν αμειβόμενη**

**πρακτική άσκηση σε Φορείς Υποδοχής)**

Επώνυμο: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Πατρώνυμο: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Α.Μ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τηλέφωνο επικοινωνίας: 69\_\_\_\_\_\_\_\_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Όνομα Φορέα και Κωδικός Φορέα στο Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ «ΑΤΛΑΣ»: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αντικείμενο – Θέση Πρακτικής Άσκησης (από το «ΑΤΛΑΣ») : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Εγγραφή υποψηφίου στο «ΑΤΛΑΣ»: Ναι Όχι

Είμαι φοιτητής/τρια: 3ου έτους 4ου έτους Επί πτυχίω

Αριθμός μαθημάτων που παρακολούθησα επιτυχώς: \_\_\_\_\_ Μέσος όρος μαθημάτων: \_\_\_\_\_\_

Παρακολουθώ/έχω παρακολουθήσει την ειδικότητα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Μαθήματα που σχετίζονται με τη θέση πρακτικής άσκησης εκτός ειδικότητας:

Κωδικός Μαθήματος Μάθημα

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Είμαι γονέας: Ναι Όχι

Είμαι μέλος μονογονεϊκής οικογένειας: Ναι Όχι

Είμαι μέλος πολύτεκνης οικογένειας: Ναι Όχι

Παραχωρώ την άδεια αναφοράς του ονόματός μου στα αποτελέσματα που θα αναρτηθούν στο διαδίκτυο και σε σχετικούς πίνακες ανακοινώσεων της Σχολής: Ναι Όχι

***Επισυναπτόμενα δικαιολογητικά:***

- Αναλυτική βαθμολογία (πρόσφατη)

- Υπεύθυνη Δήλωση, σύμφωνα με την οποία ο/η φοιτητής/τρια δηλώνει ότι: α) διατηρεί τη φοιτητική του ιδιότητα και β) δεν έχει συμμετάσχει σε επιδοτούμενη Πρακτική Άσκηση είτε μέσω του ΕΚΠΑ είτε υπό την αιγίδα άλλου φορέα, με τη φοιτητική του/της ιδιότητα.

- Οι φοιτητές με αναπηρία (ΦμεΑ) προσκομίζουν τα απαραίτητα δικαιολογητικά -όπως ορίζει ο νόμος- στη Γραμματεία του Τμήματος.

Η/Ο αιτ…...

\_\_\_\_\_\_\_\_\_\_\_\_\_\_\_\_\_\_\_\_\_\_\_

(υπογραφή)

1. Ως σημαντικός λόγος για τη μονομερή λύση ενός συμφωνητικού είναι οιοσδήποτε λόγος ανωτέρας βίας, η μη ορθή και επιμελής εκτέλεση των συμβατικών καθηκόντων του/της δικαιούχου ή και η ανάθεση διαφορετικού έργου από τον ΦΟΡΕΑ ΥΠΟΔΟΧΗΣ (που δεν συνάδει με το γνωστικό αντικείμενο της Π.Α.), πέραν των συμφωνημένων με το ΕΚΠΑ και τον ΑΣΚΟΥΜΕΝΟ ΦΟΙΤΗΤΗ [↑](#footnote-ref-1)
2. Ως κοινοποίηση θεωρείται η αποστολή ενημερωτικού e-mail στις διευθύνσεις επικοινωνίας του ΤΜΗΜΑΤΟΣ και του ΦΟΡΕΑ ΥΠΟΔΟΧΗΣ, καθώς και στη διεύθυνση που έχει δηλώσει ο ΑΣΚΟΥΜΕΝΟΣ ΦΟΙΤΗΤΗΣ στα στοιχεία επικοινωνίας του. [↑](#footnote-ref-2)